ຫວຽດນາມ ປະທ້ວງຈີນ ທີ່ຕິດຕັ້ງ ລະບົບລູກສອນໄຟ ໃສ່ ໝູ່ເກາະ Paracel
ຫວຽດນາມ ຮຽກຮ້ອງໃຫ້ສະຫະປະຊາຊາດ ປະນາມການເຄື່ອນໄຫວດັ່ງກ່າວ ຂອງປັກກິ່ງວ່າ ເປັນການຂົ່ມຂູ່ ຕໍ່ສັນຕິພາບ ແລະສະຖຽນລະພາບ ຢູ່ໃນຂົງເຂດ.
ຫວຽດນາມໃນມື້ວັນສຸກວານນີ້ ໄດ້ຍື່ນປະທ້ວງຢ່າງເປັນທາງການ ຕໍ່ການທີ່ຈີນ ໄດ້ຕິດຕັ້ງ ລະບົບລູກສອນໄຟ ທີ່ຍິງຈາກພຶ້ື້ນດິນຫາ ອາກາດໃສ່ເກາະໆນຶ່ງໃນໝູ່ເກາະ Paracel ທີ່ຍັງເປັນບັນຫາຂັດ ແຍ້ງຢູ່ໃນທະເລຈີນໃຕ້ ທ່ານ Le Hai Binh ໂຄສົກກະຊວງການຕ່າງປະເທດຫວຽດນາມ ໄດ້ອອກຖະແຫຼງການສະບັບນຶ່ງກ່າວເຖິງຈົດໝາຍທີ່ກະຊວງການ ຕ່າງປະເທດໄດ້ຍື່ນ ຕໍ່ສະຖານທູດຈີນໃນຫວຽດນາມແລະຕໍ່ເລຂາ ທິການໃຫຍ່ ອົງການສະຫະປະຊາຊາດ ທ່ານ Ban Ki-moon ທີ່ ກ່າວວ່າ ໂດຍອ້າງເຖິງການລ່ວງລະເມີດຕໍ່ອະທິປະໄຕຂອງຫວຽດ ນາມເໜືອໝູ່ເກາະ Paracel ໜັງສືພິມ Global Times ຂອງທາງການຈີນ ສະບັບທີ່ອອກໃນວັນພະຫັດຜ່ານມານີ້ ໄດ້ ໃຫ້ການຢືນຢັນ ຕໍ່ການມີອາວຸດທີ່ບໍ່ໄດ້ລະບຸຊື່ ທີ່ເກາະ Woody ຊຶ່ງເປັນສ່ວນນຶ່ງຂອງໝູ່ ເກາະ Paracel ນັ້ນ ຫວຽດນາມ ຮຽກຮ້ອງໃຫ້ອົງການສະຫະປະຊາຊາດປະນາມການເຄື່ອນໄຫວຂອງປັກກິ່ງ ໂດຍກ່າວວ່າ ເປັນການຂົ່ມຂູ່ຕໍ່ສັນຕິພາບ ແລະສະຖຽນລະພາບຢູ່ໃນຂົງເຂດ ຕະຫລອດເຖິງຄວາມໝັ້ນຄົງ ຄວາມປອດໄພ ແລະອິດສະຫຼະພາບ ໃນການເດີນເຮືອແລະການບິນ ການຮຽກຮ້ອງດັ່ງກ່າວ ມີຂຶ້ນນຶ່ງມື້ ຫຼັງຈາກເຈົ້າໜ້າທີ່ຂອງຫວຽດນາມໄດ້ຖືກຕຳໜິຕິຕຽນຍ້ອນບໍ່ໄດ້ຕອບໂຕ້ ຢ່າງໄວວາ ຕໍ່ການເປີດເຜີຍຂອງປັກກິ່ງ ກ່ຽວກັບເລື້ອງອາວຸດດັ່ງກ່າວ